CELEX: 31981R1727
Language: el
Date: 1981-06-29
Title: Κανονισμός (ΕΟΚ) αριθ. 1727/81 τής Επιτροπής τής 29ης Ιουνίου 1981 περί τροποποιήσεως τού κανονισμού (ΕΟΚ) αριθ. 2378/80 «περί συμπληρωματικών ειδικών λεπτομερειών εκδόσεως πιστοποιητικών εξαγωγής στόν τομέα τού βοείου κρέατος»

Avis juridique important

|

31981R1727

Κανονισμός (ΕΟΚ) αριθ. 1727/81 τής Επιτροπής τής 29ης Ιουνίου 1981 περί τροποποιήσεως τού κανονισμού (ΕΟΚ) αριθ. 2378/80 «περί συμπληρωματικών ειδικών λεπτομερειών εκδόσεως πιστοποιητικών εξαγωγής στόν τομέα τού βοείου κρέατος»  

Επίσημη Εφημερίδα αριθ. L 172 της 30/06/1981 σ. 0021

***** ΚΑΝΟΝΙΣΜΟΣ (ΕΟΚ) αριθ. 1727/81 ΤΗΣ ΕΠΙΤΡΟΠΗΣ  της 29ης Ιουνίου 1981  περί τροποποιήσεως του κανονισμού (ΕΟΚ) αριθ. 2378/80 «περί συμπληρωματικών ειδικών λεπτομερειών εκδόσεως πιστοποιητικών εξαγωγής στον τομέα του βοείου κρέατος»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 15 παράγραφος 2,  Εκτιμώντας:  ότι ο κανονισμός (ΕΟΚ) αριθ. 2378/80 της Επι- τροπής (2), όπως τροποποιήθηκε τελευταία από τον κανονισμό (ΕΟΚ) αριθ. 670/81 (3), θέσπισε ορισμένες ειδικές συμπληρωματικές λεπτομέρειες εκδόσεως πιστοποιητικών εξαγωγής που απέβησαν αναγκαίες λόγω της καταστάσεως της διεθνούς αγοράς των γεωργικών προϊόντων· ότι οι λεπτομέρειες αυτές εφαρμόζονται μόνο μέχρι τις 30 Ιουνίου 1981· ότι καθίσταται συνεπώς αναγκαίο να παραταθεί η διάρκεια ισχύος του κανονισμού αυτού για μία περίοδο τριών μηνών·  ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ημερομηνία «30 Ιουνίου 1981» που εμφαίνεται στο άρθρο 3 του κανονισμού (ΕΟΚ) αριθ. 2378/80 αντικαθίσταται από την ημερομηνία «30 Σεπτεμβρίου 1981».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Ιουνίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 241 της 13. 9. 1980, σ, 19.  (3) ΕΕ αριθ. L 71 της 17. 3. 1981, σ. 5.